

**Република Северна Македонија**

**Министерство за транспорт и врски**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ПРЕДЛОГ НА ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА УРБАНО ЗЕЛЕНИЛО**

Скопје, 2019 година

ПРЕДЛОГ НА ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА УРБАНО ЗЕЛЕНИЛО

Член 1

Во Законот за урбано зеленило („Службен весник на Република Македонија“ бр. 11/18), членот 43 се менува и гласи:

„(1) При вршење на инспекцискиот надзор комуналниот инспектор изрекува инспекциски мерки за отстранување на утврдените неправилности и недостатоци согласно Законот за инспекцски надзор.

(2) Ако при вршењето на инспекцискиот надзор комуналниот инспектор утврди недостатоци со решение изрекува опомена и определува рок во кој субјектот на инспекциски надзор е должен да ги отстрани неправилностите и недостатоците, утврдени со записник.

(3) Против решението на инспекторот од ставот (2) на овој член, може да се изјави жалба во рок од 15 дена од денот на приемот на решението до надлежниот орган за одлучување во втор степен.“

(4) Жалбата поднесена против решението од ставот (3) на овој член не го одложува неговото извршување.“

 Член 2

Во членот 44 став (1) зборовите „500 до 1.500 евра“ се заменуваат со зборовите „400 до 1.000 евра“.

Ставот (2) се менува и гласи:

„Глоба во висина од 300 евра ќе му се изрече за прекршокот од ставот (1) на овој член и на одговорното лице во правното лице за прекршокот од ставот (1) на овој член.“

 Член 3

Во членот 45 став (1) зборовите „500 до 1.000 евра“ се заменуваат со зборовите „300 до 800 евра“.

Ставот (2) се менува и гласи:

„Глоба во висина од 250 евра ќе му се изрече за прекршокот од ставот (1) на овој член и на одговорното лице во правното лице за прекршокот од ставот (1) на овој член.“

 Член 4

Членот 46 зборовите „во мандатна постапка“ се бришат.

 Член 5

Во членот 47 во ставот (1) зборовите „600 до 2.500 евра“ се заменуваат со зборовите „500 до 1.500 евра“.

Ставот (2) се менува и гласи:

„Глоба во висина од 300 евра ќе му се изрече за прекршокот од ставот 1 на овој член и на одговорното лице во правното лице за прекршокот од ставот (1) на овој член.“

 Член 6

Членот 48 зборовите „во мандатна постапка“ се бришат.

 Член 7

Во членот 49 во ставот (1) зборовите „2.000 до 5.000 евра“ се заменуваат со зборовите „1.000 до 2.000 евра.

Ставот (3) кој станува став (2) се менува и гласи:

„(2) Глоба во висина од 350 евра ќе му се изрече за прекршокот од ставот (1) на овој член и на одговорното лице во правното лице за прекршокот од ставот (1) на овој член.“

 Член 8

Членот 50 се менува и гласи:

„(1) За прекршоците предвидени во член 44, 45, 47 и 49 со овој закон, комуналните инспектори, пред поднесување на барање за поведување на прекршочна постапка пред надлежен суд ќе спроведат постапка за порамнување со издавање на прекршочен платен налог согласно со Законот за прекршоците.

(2) За прекршоците предвидени во член 46 и 48 со овој закон, комуналните инспектори, пред поднесување на барање за поведување на прекршочна постапка пред Комисијата за одлучување по прекршоци во Министерството за животна средина и просторно планирање, ќе спроведат постапка за порамнување со издавање на прекршочен платен налог согласно со Законот за прекршоците.

(3) Формата и содржината на прекршочниот платен налог ги пропишува министерот кој раководи со органот на државна управа надлежен за вршење на работите од областа на комуналните работи.

 (4) Одмерувањето на висината на глобата пропишана со овој закон, се врши согласно со Законот за прекршоците.“

 Член 9

Започнатите постапки од извршен инспекциски надзор, како и започнатите прекршочни постапки ќе продолжат согласно законот по кој биле започнати.

Член 10

Овој закон влегува во сила осмиот ден од денот на објавувањето во „Службен весник на Република Северна Македонија“.